ddrg/super_eurlex huggingface dataset:
(2)

Kommissionen har vedtaget mindstekrav og betingelser for gensidig anerkendelse i forbindelse med autorisation af virksomheder og personale. Kommissionen har særligt vedtaget Kommissionens forordning (EF) nr. 303/2008 af 2. april 2008 om fastsættelse i medfør af Europa-Parlamentets og Rådets forordning (EF) nr. 842/2006 af mindstekrav og betingelser for gensidig anerkendelse af certificering af virksomheder og personale vedrørende stationært køle-, luftkonditionerings- samt varmepumpeudstyr, der indeholder visse fluorholdige drivhusgasser (2); Kommissionens forordning (EF) nr. 304/2008 af 2. april 2008 om fastsættelse i medfør af Europa-Parlamentets og Rådets forordning (EF) nr. 842/2006 af mindstekrav og betingelser for gensidig anerkendelse i forbindelse med autorisation af virksomheder og personale for så vidt angår stationære brandsikringssystemer og brandslukkere indeholdende visse fluorholdige drivhusgasser (3); Kommissionens forordning (EF) nr. 305/2008 af 2. april 2008 om fastsættelse i medfør af Europa-Parlamentets og Rådets forordning (EF) nr. 842/2006 af mindstekrav og betingelser for gensidig anerkendelse i forbindelse med autorisation af personale, som genvinder visse fluorholdige drivhusgasser fra højspændingsanlæg (4); Kommissionens forordning (EF) nr. 306/2008 af 2. april 2008 om fastsættelse i medfør af Europa-Parlamentets og Rådets forordning (EF) nr. 842/2006 af mindstekrav og betingelser for gensidig anerkendelse i forbindelse med autorisation af personale, der genvinder visse opløsningsmidler, som er baseret på fluorholdige drivhusgasser, fra udstyr (5) samt Kommissionens forordning (EF) nr. 307/2008 af 2. april 2008 om fastsættelse i medfør af Europa-Parlamentets og Rådets forordning (EF) nr. 842/2006 af mindstekrav til uddannelsesprogrammer og betingelser for gensidig anerkendelse af uddannelsesbeviser for personale for så vidt angår luftkonditioneringsanlæg i visse motorkøretøjer, der indeholder visse fluorholdige drivhusgasser (6).
(4)

Agenturet fastslår specifikt, at det har modtaget og accepteret ansøgninger om certificering og/eller validering af typecertifikater udstedt af de certificerende myndigheder i det tidligere Sovjetunionen for to luftfartøjer: luftfartøjet af typen Antonov AN-26, der giver det mulighed for også at overveje at certificere luftfartøjet af typen AN-26B, og helikopteren af typen Kamov-32A11BC, der giver det mulighed for også at overveje at certificere helikopteren af typen Kamov-32A12.
(44)

Kommissionen opfordrede den 27. marts 2008 Den Russiske Føderations kompetente myndigheder til at forelægge den og Udvalget for Luftfartssikkerhed de beviser for eller pålidelige oplysninger om forbedringerne af de berørte luftfartsselskabers interne system til overvågning af sikkerheden i forbindelse med deres flyvninger, der fik dem til at overveje en beslutning om at ophæve de driftsmæssige begrænsninger for de berørte luftfartsselskaber. Myndighederne påtog sig at forelægge disse oplysninger senest den 9. april 2008 og sammen med hvert berørt luftfartsselskab at give Kommissionen og medlemsstaterne en mundtlig redegørelse for sikkerhedsforholdene hos disse luftfartsselskaber, inden deres beslutning træder i kraft. Hvis disse oplysninger forelægges Kommissionen på et senere tidspunkt, forpligtede Den Russiske Føderations kompetente myndigheder den 2. april 2008 sig over for Udvalget for Luftfartssikkerhed til at udsætte ikrafttrædelsen af deres påtænkte beslutning i forståelse med Kommissionen.
(2)

Frankrig har i overensstemmelse med artikel 64, stk. 1, i forordning (EF) nr. 1782/2003 besluttet sig for en delvis gennemførelse af enkeltbetalingsordningen, navnlig på de betingelser, der er fastsat i artikel 68, stk. 2, litra a), nr. i), i nævnte forordning, for så vidt angår den supplerende betaling for opretholdelse af ammekohold. I henhold til artikel 8, stk. 4, i Rådets forordning (EF) nr. 1083/2006 (3) om generelle bestemmelser for Den Europæiske Fond for Regionaludvikling, Den Europæiske Socialfond og Samhørighedsfonden kan de franske regioner Korsika og Hainaut imidlertid fra den 1. januar 2007 ikke længere nyde godt af den overgangsstøtte, der er omhandlet i nævnte artikel. Derfor kan den supplerende nationale ammekopræmie, der er fastsat i artikel 125, stk. 5, i forordning (EF) nr. 1782/2003, og som ydes til bedrifter i de franske regioner Korsika og Hainaut, fra 2007 ikke længere finansieres af EGFL. For at sikre fortsat EF-støtte til ammekosektoren har Frankrig anmodet om overførsel af et beløb svarende til de betalinger, der blev ydet indtil 2006 i form af supplerende national ammekopræmie i Korsika og Hainaut, fra det loft, der i bilag I til forordning (EF) nr. 552/2007 er fastsat for 2007 for den supplerende ammekopræmie, til det loft, der er fastsat i samme bilag for ammekopræmien. Ovennævnte budgetlofter bør derfor tilpasses.
(1)

I Kommissionens forordning (EF) nr. 297/2003 (2) er der fastsat bestemmelser om åbning og forvaltning af et flerårigt toldkontingent for import af visse oksekødsprodukter. Sådanne produkter kan kun importeres, hvis der forelægges certifikater, der attesterer, at produkterne faktisk har oprindelse i Chile. Navnet på den myndighed, der udsteder de pågældende certifikater, er anført i forordningens bilag III. Efter forordningens artikel 8, stk. 2, kan bilag III ændres, hvis der udpeges en ny myndighed.
(5)

I forordning (EF) nr. 562/2006 fastsættes en tidsbegrænsning for de gennemførelsesbeføjelser, der tillægges Kommissionen. Europa-Parlamentet, Rådet og Kommissionen understregede i deres erklæring vedrørende afgørelse 2006/512/EF, at afgørelsen på en horisontal og tilfredsstillende måde imødekommer Europa-Parlamentets ønsker om at kontrollere gennemførelsen af retsakter, der er vedtaget efter den fælles beslutningsprocedure, og at gennemførelsesbeføjelserne derfor bør tillægges Kommissionen uden tidsbegrænsning. Europa-Parlamentet og Rådet erklærede også, at de ville sørge for, at forslag, der har til formål at ophæve de bestemmelser i retsakter, der opererer med en tidsbegrænsning for delegeringen af gennemførelsesbeføjelser til Kommissionen, vedtages hurtigst muligt. Efter indførelsen af forskriftsproceduren med kontrol bør bestemmelsen om tidsbegrænsning i forordning (EF) nr. 562/2006 udgå.
(4)

Kommissionen bør tillægges beføjelse til at fastsætte, hvorvidt bestemte fødevarer eller foderstoffer er omfattet af anvendelsesområdet for forordning (EF) nr. 1829/2003, og til at fastsætte lavere tærskelværdier dels for mærkningen af utilsigtet eller teknisk uundgåelig forekomst af materiale, der indeholder, består af eller er fremstillet af genetisk modificerede organismer, dels for den utilsigtede eller teknisk uundgåelige forekomst af genetisk modificeret materiale, for hvilket der er foretaget en gunstig risikovurdering, i fødevarer eller foderstoffer og til at vedtage foranstaltninger vedrørende visse mærknings- og oplysningskrav, der påhviler ledere og storkøkkener. Da der er tale om generelle foranstaltninger, der har til formål at ændre ikke-væsentlige bestemmelser i forordning (EF) nr. 1829/2003, herunder ved at supplere den med nye ikke-væsentlige bestemmelser, skal foranstaltningerne vedtages efter forskriftsproceduren med kontrol i artikel 5a i afgørelse 1999/468/EF.
Artikel 15, stk. 2, affattes således:

»2. Når der fastsættes en midlertidig maksimalgrænseværdi i henhold til stk. 1, litra b), slettes denne af bilag III ved en forordning et år efter datoen for det pågældende aktive stofs optagelse eller ikke-optagelse i bilag I til direktiv 91/414/EØF. Denne forordning, der har til formål at ændre ikke-væsentlige bestemmelser i nærværende forordning, vedtages efter forskriftsproceduren med kontrol i artikel 45, stk. 4. I særligt hastende tilfælde kan Kommissionen bringe hasteproceduren i artikel 45, stk. 5, i anvendelse, for at sikre et højt forbrugerbeskyttelsesniveau.

Hvis en eller flere medlemsstater anmoder herom, kan den midlertidige maksimalgrænseværdi dog opretholdes i yderligere et år i afventen af bekræftelse af, at eventuelle videnskabelige undersøgelser til støtte for en ansøgning om fastsættelse af en maksimalgrænseværdi er blevet gennemført. I de tilfælde, hvor en sådan bekræftelse forelægges, opretholdes den midlertidige maksimalgrænseværdi i yderligere to år, forudsat at der ikke er konstateret nogen uacceptabel sikkerhedsrisiko for forbrugerne.«
(2)

Foranstaltningerne i forordning (EF) nr. 622/2003 bør tages op til fornyet vurdering i lyset af den tekniske udvikling, følgerne for driften af lufthavnene og for passagererne. Yderligere undersøgelser har vist, at udbyttet af at fastsætte regler for kabinebagagens størrelse ikke står mål med dens følger for lufthavnsdrift og passagerer. Reglen herom, som skulle finde anvendelse fra den 6. maj 2008, bør derfor ophæves.
(6)

Det er derfor hensigtsmæssigt at omformulere supplerende bestemmelse 5 b) til kapitel 20 og tilføje en ny bestemmelse, der klart angiver, at kriteriet på 50 vægtprocent frugtsaft ikke finder anvendelse for koncentreret naturlig frugtsaft, således at disse frugtsafter ikke udelukkes fra tarifering under pos. 2009 på grundlag af en beregnet mængde tilsat sukker. Det bør også klart anføres, at supplerende bestemmelse 5 anvendes på produkter i den tilstand, som de foreligger.
(4)

Et af de strategiske mål i Kommissionens TSE-køreplan, der blev vedtaget den 15. juli 2005 (2), er at sikre og opretholde det nuværende forbrugerbeskyttelsesniveau ved fortsat at garantere sikker fjernelse af specificeret risikomateriale, men at ændre listen over eller alderen på dyr, hvorfra der skal fjernes specificeret risikomateriale, på grundlag af nyeste videnskabelige rådgivning.
8)

Artikel 57 og 58 affattes således: »Artikel 57 Dokumenter indgivet af sagens parter 1. Alle de dokumenter, der indgives af sagens parter, skal fremsendes pr. post, afleveres personligt eller sendes ad elektronisk vej. Sortsmyndighedens præsident fastsætter de nærmere bestemmelser for sådanne elektroniske fremsendelser. 2. Datoen for modtagelsen af et dokument, der indgives af en part i sagen, anses at være den dato, på hvilken dokumentet faktisk modtages ved sortsmyndigheden, eller hvis der er tale om et dokument, der indgives ad elektronisk vej, den dato, på hvilken dokumentet modtages elektronisk af sortsmyndigheden. 3. Bortset fra dokumenter, der er vedlagt som bilag, skal alle de af sagens parter indgivne dokumenter være underskrevet af den pågældende part eller dens befuldmægtigede. Hvis et dokument sendes til sortsmyndigheden ad elektronisk vej, skal det indeholde en elektronisk signatur. 4. Hvis et dokument ikke er behørigt underskrevet, eller hvis det modtagne dokument er ufuldstændigt eller ulæseligt, eller hvis sortsmyndigheden er i tvivl om dokumentets nøjagtighed, skal sortsmyndigheden informere afsenderen herom og opfordre den pågældende til at fremsende det originale dokument underskrevet i overensstemmelse med stk. 3, eller genfremsende en kopi af originalen inden for en frist på en måned. Efterkommes opfordringen inden for den angivne frist, anses det underskrevne dokument eller det genfremsendte dokument som modtaget på datoen for modtagelsen af det første dokument. Efterkommes opfordringen ikke inden for den fastsatte frist, anses dokumentet for ikke at være modtaget. 5. Dokumenter, der skal meddeles til andre parter i sagen og til den berørte prøvningsmyndighed, eller som vedrører to eller flere ansøgninger om EF-sortsbeskyttelse eller en udnyttelsesret, skal indgives i et tilstrækkeligt antal eksemplarer. Manglende eksemplarer udfærdiges på den pågældende parts bekostning. Første afsnit finder ikke anvendelse på dokumenter, der indgives ad elektronisk vej. Artikel 58 Bevisdokumenter 1. Bevis for endelige domme og afgørelser, der ikke er truffet af sortsmyndigheden, eller bevis for andre dokumenter, der skal forelægges af sagens parter, kan fremlægges ved at fremsende en ikke-bekræftet kopi. 2. Hvis sortsmyndigheden er i tvivl om ægtheden af det bevis, der er omhandlet i stk. 1, kan den kræve, at originalen eller en bekræftet kopi fremsendes.«
»BILAG XVII

TILLÆGSIMPORTTOLD: AFSNIT IV, KAPITEL II, AFDELING 2

Med forbehold af bestemmelserne for fortolkning af den kombinerede nomenklatur anses beskrivelsen af produkterne for udelukkende at være vejledende. Anvendelsesområdet for tillægstolden i dette bilag er bestemt ved anvendelsesområdet for KN-koderne, som de forelå på tidspunktet for vedtagelsen af denne forordning.
(2)

I Kommissionens forordning (EF) nr. 804/2007 (3) hed det, at torskefangsterne i den østlige del af Østersøen (underafsnit 25-32, EF-farvande) kunne anses for at have nået et sådant omfang, at den kvote, Polen havde fået tildelt for 2007, var opbrugt, og at fiskeri af den pågældende bestand i Østersøen derfor skulle forbydes for fartøjer under polsk flag fra den 12. juli 2007.
DA Den Europæiske Unions Tidende L 109/3

KOMMISSIONENS FORORDNING (EF) Nr. 349/2008

af 18. april 2008

om udstedelse af importlicenser for hvidløg for delperioden 1. juni til 31. august 2008

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1182/2007 af 26. september 2007 om særlige regler for frugt og grøntsager og om ændring af direktiv 2001/112/EF og 2001/113/EF og forordning (EØF) nr. 827/68, (EF) nr. 2200/96, (EF) nr. 2201/96, (EF) nr. 2826/2000, (EF) nr. 1782/2003 og (EF) nr. 318/2006 og ophævelse af forordning (EF) nr. 2202/96 (1),

under henvisning til Kommissionens forordning (EF) nr. 1301/2006 af 31. august 2006 om fælles regler for administration af toldkontingenter for import af landbrugsprodukter på grundlag af en importlicensordning (2), særlig artikel 7, stk. 2, og

ud fra følgende betragtninger:

(1) I Kommissionens forordning (EF) nr. 341/2007 (3) er der fastsat bestemmelser om åbning og forvaltning af toldkontingenter og om en ordning med importlicenser og oprindelsescertifikater for hvidløg og andre landbrugsprodukter, der importeres fra tredjelande.

(2) De mængder, for hvilke traditionelle importører og nye importører indgav ansøgninger om A-licenser i de første fem arbejdsdage af april 2008 i henhold til artikel 10, stk. 1, i forordning (EF) nr. 341/2007, overstiger de disponible mængder for produkter med oprindelse i Kina og alle tredjelande undtagen Kina og Argentina.

(3) I henhold til artikel 7, stk. 2, i forordning (EF) nr. 1301/2006 bør det derfor bestemmes, i hvilket omfang de ansøgninger om A-licenser, som Kommissionen har modtaget pr. 15. april 2008, jf. artikel 12 i forordning (EF) nr. 341/2007 kan imødekommes —

UDSTEDT FØLGENDE FORORDNING:

Artikel 1

De ansøgninger om A-licenser, der blev indgivet i henhold til artikel 10, stk. 1, i forordning (EF) nr. 341/2007 i de første fem arbejdsdage af april 2008 og sendt til Kommissionen senest den 15. april 2008, imødekommes med de i bilaget anførte procentdele af de ansøgte mængder.

Artikel 2

Denne forordning træder i kraft på dagen for offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 18. april 2008. På Kommissionens vegne Jean-Luc DEMARTY Generaldirektør for landbrug og udvikling af landdistrikter

(1) EUT L 273 af 17.10.2007, s. 1.

(2) EUT L 238 af 1.9.2006, s. 13. Ændret ved forordning (EF) nr. 289/2007 (EUT L 78 af 17.3.2007, s. 17).

(3) EUT L 90 af 30.3.2007, s. 12.
(2)

I henhold til artikel 5 i Kommissionens forordning (EF) nr. 580/2004 af 26. marts 2004 om en licitationsprocedure for fastsættelse af eksportrestitutioner for visse mejeriprodukter (3) og på grundlag af en gennemgang af de indgivne bud bør der ikke ydes restitution for den licitationsperiode, der udløber den 15. april 2008.
(4)

Den Europæiske Fødevaresikkerhedsautoritet (EFSA) konkluderede i sin udtalelse af 17. oktober 2007, at astaxanthindimethyldisuccinat ikke har skadelige virkninger på dyrs eller menneskers sundhed eller på miljøet (2). Det blev endvidere konkluderet, at astaxanthindimethyldisuccinat ikke udgør nogen anden risiko, der i henhold til artikel 5, stk. 2, i forordning (EF) nr. 1831/2003 ville udelukke en godkendelse. EFSA mener ikke, at der er behov for særlige krav om overvågning efter markedsføringen. I udtalelsen gennemgås ligeledes den rapport om analysemetoden vedrørende fodertilsætningsstoffet, der blev forelagt af det i henhold til forordning (EF) nr. 1831/2003 oprettede EF-referencelaboratorium.
Bestemmelsesstederne er fastsat som følger: L20 : Alle bestemmelsessteder, undtagen: a) tredjelande: Andorra, Pavestolen (Vatikanstaten), Liechtenstein og USA b) EU-medlemsstaters områder, der ikke er omfattet af Fællesskabets toldområde: Færøerne, Grønland, Helgoland, Ceuta, Melilla, kommunerne Livigno og Campione d'Italia samt de områder af Republikken Cypern, hvor regeringen for Republikken Cypern ikke udøver faktisk kontrol c) europæiske områder, hvis udenrigsanliggender en medlemsstat er ansvarlig for, men som ikke er omfattet af Fællesskabets toldområde: Gibraltar. L04 : Albanien, Bosnien-Hercegovina, Serbien (), Montenegro og Den Tidligere Jugoslaviske Republik Makedonien. L40 : Alle bestemmelsessteder, undtagen: a) tredjelande: L04, Andorra, Island, Liechtenstein, Norge, Schweiz, Pavestolen (Vatikanstaten), USA, Kroatien, Tyrkiet, Australien, Canada, New Zealand og Sydafrika b) EU-medlemsstaters områder, der ikke er omfattet af Fællesskabets toldområde: Færøerne, Grønland, Helgoland, Ceuta, Melilla, kommunerne Livigno og Campione d'Italia samt de områder af Republikken Cypern, hvor regeringen for Republikken Cypern ikke udøver faktisk kontrol c) europæiske områder, hvis udenrigsanliggender en medlemsstat er ansvarlig for, men som ikke er omfattet af Fællesskabets toldområde: Gibraltar.
(10)

I overensstemmelse med proportionalitetsprincippet er det med henblik på at nå det grundlæggende mål om at indføre biometriske identifikatorer i interoperable formater nødvendigt og hensigtsmæssigt, at der fastlægges regler for alle de medlemsstater, der gennemfører Schengen-konventionen. Denne forordning går ikke ud over, hvad der er nødvendigt for at nå de tilstræbte mål, jf. traktatens artikel 5, stk. 3.
Punktet »The Organization of Al-Qaida in the Islamic Maghreb (alias a) Al Qaïda au Maghreb islamique (AQMI), b) Le Groupe Salafiste pour la Prédication et le Combat (GSPC), c) Salafist Group For Call and Combat« under overskriften »Juridiske personer, grupper og enheder« affattes således:

»The Organization of Al-Qaida in the Islamic Maghreb (alias (a) Al Qaïda au Maghreb islamique (AQMI), (b) Le Groupe Salafiste pour la Prédication et le Combat (GSPC), (c) Salafist Group For Call and Combat. Andre oplysninger: (a) blev i november 2007 anslået til at omfatte ca. 700 medlemmer, der er grupperet i celler i Algeriet og Nordmali, (b) Emiren er Abdelmalek Droukdel.«
(1)

Ved Rådets forordning (EF) nr. 40/2008 af 16. januar 2008 om fastsættelse for 2008 af fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger (3), er der fastsat kvoter for 2008.
DA Den Europæiske Unions Tidende L 114/87

KOMMISSIONENS FORORDNING (EF) Nr. 379/2008

af 25. april 2008

om tildeling af eksportlicenser for visse mejeriprodukter, der skal eksporteres til Den Dominikanske Republik som del af det kontingent, der omhandles i artikel 29 i forordning (EF) nr. 1282/2006

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1255/1999 af 17. mai 1999 om den fælles markedsordning for mælk og mejeriprodukter (1),

under henvisning til Kommissionens forordning (EF) nr. 1282/2006 af 17. august 2006 om særlige gennemførelsesbestemmelser til Rådets forordning (EF) nr. 1255/1999 for så vidt angår anvendelsen af eksportlicenser og eksportrestitutioner for mælk og mejeriprodukter (2), særlig artikel 33, stk. 2, og

ud fra følgende betragtning:

I kapitel III, afdeling 3, i forordning (EF) nr. 1282/2006 fastsættes proceduren for tildeling af eksportlicenser for visse mejeriprodukter, der skal eksporteres til Den Dominikanske Republik som del af et kontingent, der er åbnet af dette land. De ansøgninger, der er indsendt for kontingentåret 2008/2009, overstiger de mængder, der er disponible. Derfor skal der fastsættes koefficienter for tildeling for de ønskede mængder —

UDSTEDT FØLGENDE FORORDNING:

Artikel 1

Følgende koefficienter gælder for tildelingen af mængderne for de eksportlicenser, der vedrører perioden fra 1. juli 2008 til 30. juni 2009, og som der ansøges om for de produkter, der omhandles i artikel 29, stk. 2, i forordning (EF) nr. 1282/2006:

— 0,699913 for ansøgningerne vedrørende den del af kvoten, der omhandles i artikel 30, stk. 1, litra a), i forordning (EF) nr. 1282/2006

— 0,292810 for ansøgningerne vedrørende den del af kvoten, der omhandles i artikel 30, stk. 1, litra b), i forordning (EF) nr. 1282/2006.

Artikel 2

Denne forordning træder i kraft den 26. april 2008.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 25. april 2008. På Kommissionens vegne Jean-Luc DEMARTY Generaldirektør for landbrug og udvikling af landdistrikter

(1) EFT L 160 af 26.6.1999, s. 48. Senest ændret forordning (EF) nr. 1152/2007 (EUT L 258 af 4.10.2007, s. 3). Med virkning fra den 1. juli 2008 erstattes forordning (EF) nr. 1255/1999 af forordning (EF) nr. 1234/2007 (EUT L 299 af 16.11.2007, s. 1).

(2) EUT L 234 af 29.8.2006, s. 4. Senest ændret ved forordning (EF) nr. 532/2007 (EUT L 125 af 15.5.2007, s. 7).
(1)

I perioden fra den 28. april til den 2. maj 2008 blev der indgivet importlicensansøgninger til myndighederne i overensstemmelse med forordning (EF) nr. 950/2006 eller Kommissionens forordning (EF) nr. 1832/2006 af 13. december 2006 om overgangsbestemmelser for sukker som følge af Bulgariens og Rumæniens tiltrædelse (3), for en samlet mængde, der svarer til eller overstiger den disponible mængde for løbenummer 09.4332 (2007-2008).
(8)

Ethylen er allerede optaget i del B i bilag II til forordning (EØF) nr. 2092/91 som et stof, der traditionelt anvendes i økologisk landbrug. Betingelserne for at anvende det nævnte stof bør udvides til at omfatte to yderligere anvendelser, der anses for at være meget vigtige: eftermodning af citrusfrugter, hvis en sådan behandling er en del af en strategi til at forebygge skader forårsaget af bananfluer, og spiring i kartofler og løg.
(11)

For to pakistanske eksporterende producenter viste undersøgelsen af de indgivne oplysninger, at de havde fremlagt tilstrækkelig dokumentation til at godtgøre, at de opfylder de tre kriterier i artikel 1, stk. 4, i forordning (EF) nr. 397/2004. Derfor kan disse to producenter indrømmes den toldsats, der gælder for de samarbejdende virksomheder, som ikke indgik i stikprøven (dvs. 5,8 %), jf. artikel 1, stk. 4, i forordning (EF) nr. 397/2004, og blive tilføjet til listen over eksporterende producenter i bilaget til den forordning.
»3.

For forarbejdet foder til selskabsdyr bortset fra dåsefoder gælder følgende: a) Det skal opvarmes til en kernetemperatur i færdigvaren på mindst 90 °C. b) De animalske ingredienser skal varmebehandles ved mindst 90 °C, eller c) hvis der er tale om animalske ingredienser, skal de udelukkende være fremstillet ved anvendelse af: i) kød eller kødprodukter, der har været underkastet en varmebehandling med opvarmning til en kernetemperatur på mindst 90 °C ii) følgende animalske biprodukter eller forarbejdede produkter, der er forarbejdet i overensstemmelse med denne forordning: mælk og mælkebaserede produkter, gelatine, hydrolyseret protein, ægprodukter, kollagen, blodprodukter, forarbejdet animalsk protein (inkl. fiskemel), afsmeltet fedt, fiskeolie, dicalciumphosphat, tricalciumphosphat og animalske smagsforstærkere. Efter varmebehandlingen skal der træffes de fornødne forholdsregler for at forhindre, at det pågældende forarbejdede foder til selskabsdyr udsættes for kontaminering. Det forarbejdede foder til selskabsdyr skal pakkes i ny emballage.«